١٩٩٣ء ميں 'فارن افيرز جرنل' نے 'تهذيبوں كا تصادم' كے عنوان سے هارورڈ كے پروفيسر، نيشنل سيكورٹى كونسل كے سابقه ڈائريكٹر اور 'امريكى علومِ سياسيه' كى ايسوسى ايشن كے صدر سيموئيل هنٹنگٹنكا ايك مضمون شائع كيا- ١٩٩٦ء تك هنٹنگنٹن كاپنے اس مضمون كو مكمل كتاب كى شكل دے دى جو "تهذيبوں كا تصادم اور عالمى نظام كى تعمير نو" كے عنوان كے تحت شائع بهى هوگئى-  اس مضمون اور كتاب كى بحث واستدلال اس نكته كے گرد هے كه روس  اور امريكه كى سرد جنگ كے خاتمے كے بعد، دنيا كے لوگوں كے مابين بنيادى امتيازات نظرياتى يا معاشى نهيں بلكه ثقافتى رهے هيں- جس كے بعد عالمى سياست ثقافتى خطوط پر نئے سرے سے استوار كى جارهى تهى جس كے نتيجے ميں تنازعات اور تعاون كے نئے اساليب سامنے آرهے تهے جو كه سرد جنگ كے موضوعات كى جگه لے رهے تهے- عالمى سياست كے نازك مقامات تهذيبوں كى(Faul lines) پرواقع تهے اور خصوصاً عالم اسلام كى حدود پر واقع مقامات عالمى امن كے لئے بهت بڑا خطره تهے-  اس استدلال نے مستقبل كے عالمى نظام كى بحث كو نه صرف متاثر كيا هے بلكه  حقيقتاً اس كو عملى شكل دينے ميں اس حد تك مدد كى هے كه ميرى اطلاعات كے مطابق هنٹنگٹن خود بهى اس صورتِ حال سے پريشان هے- اس استدلال كو اسلام كے نمائنده علما نے بهى پسند نهيں كيا اور اس سے مسلمانوں كو جس طرح بدروح بنا كر پيش كيا گيا هے، اس پر بهى انهوں نے شديد اعتراض كيا هے-  اهل مغرب اور مسلمان… تاريخى پس منظر  يهاں ١١/ ستمبر كے واقعات كا اسلامى پس منظر پيش كرنا بهى مناسب هوگا- پچهلى دو صديوں كے دوران مسلمان عوام اور مغرب كے درميان طاقت كے تعلقات ميں وسيع تر تبديلى ايك ناگزير حواله هے-  ايك  هزار سال تك(آٹهويں سے اٹهارهويں صدى كا زياده تر حصه) وسعت اور تخليقى صلاحيتوں كے اعتبار سے كرهٴ ارض كى برتر تهذيب 'اسلام' تها- ساتويں صدى ميں جزيرة العرب ميں فجر اسلام كے بعد، مسلمان فوجوں نے همسايه ملكوں كى فوجوں كو شكست دى جس كے نتيجے ميں ايك عظيم معاشى اور ثقافتى رابطه قائم هوا جس ميں مشرق ميں چين اور انڈيا، مغرب ميں سپين اور افريقه اور اسى طرح مغربى ايشيائى علاقوں كے علم اور اسباب سے مستفيد هونے كى صلاحيت تهى-  پچهلے دو سو سال ميں، اسلام كا عالمى نظام مغربى قوتوں كى زَد ميں رها، سرمايه دارى نے اسے آگے  دهكيلا، صنعتى انقلاب اس كى قوت كا باعث بنا اور اسے مغربى روشن خيالى كے انداز ميں مهذب بنايا گيا- وه علامتى لمحه جب دنيا ميں قائدانه كردار مغرب كے هاته ميں چلا گيا؛ ١٧١٨ء ميں مصر پر نپولين كا حمله تها-  اس وقت سے لے كر مغربى فوجيں اور مغربى سرمايه مسلمانوں كے علاقوں پر حمله آور هيں- هندوستان، جنوب مشرقى ايشيا، شمال مشرقى اور مغربى افريقه، وسطى ايشيا اور مغربى ايشيا ان حملوں كى زد ميں آئے- ١٩٧٠ء تك فقط افغانستان، ايران، تركى اور وسطى عرب علاقے مغربى تسلط سے آزاد تهے اور حتىٰ كه ان ميں سے بهى كچه مغربى  اثر كے تحت تهے- خلافت، جو كه مسلمانوں كى علامتى قيادت تهى اور جس كا ناطه رسول اللها تك پهنچتا تها، ختم كردى گئى- مسلمان جو كه كئى صديوں سے طاقت كے هاته ميں هاته ڈال كر چل رهے تهے، ان كے لئے يه مانے بغير چاره نهيں تها كه تاريخ ان كا ساته چهوڑ چكى تهى-  بيسويں صدى كا وسط ؛ تاريخ كا نيا موڑ  بيسويں صدى كے بقيه سالوں ميں بهى صورتِ حال ميں كوئى بهترى آتى نظر نهيں آئى- ١٩٢٠ء ميں جديد تركى اور ١٩٩٠ء ميں وسطى ايشيا كى مسلم رياستوں كى آزادى كے بعد اب هم مسلم دنيا كے استعمار سے آزادى كے بارے ميں بهى بات  كرسكتے هيں- ليكن بهت سوں كے لئے يه ايك عظيم فتح او رتاريخ كا ايك نيا موڑ هے-مغربى سيكولر اقدار پر يقين ركهنے كے باوجود وه اكثر مغربى اقتدار كا متبادل مسلم اقتدار كو سمجهتے هيں كيونكه مغربى سرمايه اور مغربى تهذيب ان كى روايات اور معيارات كے لئے پهلے سے بهى زياده تباه كن بن كرسامنے آئى هے-  اس اميد افزا خيال نے بهت سے مسلمانوں كواس بات پر اُبهارا هے كه وه اپنے عوام كے لئے اسلامى اور بعض كى نظر ميں ٹهوس اور مكمل اسلامى مستقبل پر زور ديں-اس طرح كے خيالات ميں اگرچه تمام لوگ اشتراك نهيں كرتے# ليكن پهر بهى اتنى  تعداد ميں لوگ ان نظريات كو ماننے والے هيں كه وه اپنے معاشرے كى لادين قيادت كے لئے ايك خطره هيں اور بعض اوقات ايسے نظريات ركهنے والے لوگ اقتدار تك بهى پهنچ گئے- ايران كى مثال همارے سامنے هے-ايسے مسلمان جو كه مغرب ميں بنياد پرست كے نام سے معروف هيں، زياده بهتر الفاظ ميں انهيں 'اسلام پسند' كها جاسكتا هے-  اُنيسويں اور بيسويں صدى ميں مسلمانوں كے مقام ميں تبديلى كے ساته ساته تين اور اهم تدريجى تبديلياں هوئى جنهيں ١١/ ستمبر كے واقعات كے طويل الميعاد پس منظر كے طور پر پيش كيا جاسكتا هے :  j سب سے پهلى اهم  بات مغرب كے حوالے سے مسلمانوں كے بهت سے احساسات هيں، يه احساسات كسى بهت هى اهم چيز كے كهو جانے كے احساس سے لے كر مغرب كے مقابلے ميں مسلمانوں كى بے چارگى پر غصے اور تلخى كے جذبات هيں- كوئى اهم چيز كهو جانے كا سب سے شديد احساس برصغير پاك وهند ميں محسوس كيا گيا- يه علاقه اب ٣٥ كروڑ مسلمانوں پر مشتمل هے-  k دوسرى اهم تبديلى،اُنيسويں صدى كے شروع سے لے كر مسلم دنيا ميں دم بدم بڑهتا هوا پان اسلامك شعور هے- اس پان اسلامك سوچ كى كچه وجوهات تو براهِ راست اسلام ميں هى پائى جاتى هيں- مسلمانوں كا ايمان هے كه وه  ايك ايسا گروه اور ايسى اُمت هيں جسے الله تعالىٰ نے محمد ا پر وحى كے ذريعے وجود عطا كيا هے- مسلمانوں كے تصورِ 'اُمت' ميں بهى ايك خاص سحر هے-  l تيسرى تبديلى اور كئى اعتبارسے سب سے اهم، دنيا بهر ميں اسلام كے احيا كى ايك ايسى تحريك هے جو كه اٹهارويں صدى سے لے كر مختلف سماجى، معاشى، ثقافتى اور سياسى حالات ميں كئى طرح سے اپنے آپ كو ظاهر كرچكى هے- اس بات كا جاننا نهايت ضرورى هے كه يه تحريك گهرى اسلامى جڑيں ركهتى هے اور مسلمان دنيا ميں مغربى قوتوں كے نفوذ سے پهلے شرو ع هوئى- بلاشبه اُنيسويں صدى ميں اس تحريك نے  پرزور انداز ميں مغرب سے علمى وفكرى مباحثه كيا اور مغرب كے پيش نظر كئى معاملات كى بنا پر اپنى هيئت ِوضعى تشكيل دى-  تمام وه تنظيميں جو ١١/ ستمبر كے واقعات كے بعد همارے نوٹس ميں آئيں، ان كا تعلق احيا اور تعامل كى اسى مشتركه تحريك سے هے- اس غير معمولى تحريك كا بنيادى مقصد مسلم معاشرے كى اندرونى طور پر تجديد اور احيا هے نه كه بيرونى قوتوں پر حمله… اندرونى جهاد نه كه بيرونى!  مسلمانوں ميں نشاة ثانيه كى تين نمائنده تحريكيں  'مسلم احيا' كا بنيادى سبق اور تينوں تحريكوں ميں قدرِ مشترك 'اساسياتِ اسلام'  كى طرف رجوع هے-  مغربى افريقه سے چين اور جنوب مشرقى ايشيا تك اسلام كے پهيلاؤ ميں، مقامى مذهبى رسومات ميں اسلام سے بڑه هوكر بهت سى ايسى رعايتيں دى گئيں جو كه محمدا كے ذريعے انسانوں تك پهنچنے والے 'پيغامِ توحيد' (اسلام) پرسمجهوته كى صورت لئے هوئے تهيں- اس لئے پهلے اسلامى اُصولوں كى طرف رجوع ضرورى تها تاكه وسطى زمانے كى بالائى تعمير اور اس ناروا مفاهمت كو منهدم كركے قرآن اور نبى ا كى احاديث پر توجه مركوز كى جاسكے اور آج پهر وه مثالى معاشره تشكيل ديا جاسكے جو محمدا نے مدينه كے نخلستان ميں كيا تها- اس كے  ساته ساته بزرگوں كے مزارات كو الله تك پهنچنے كا وسيله سمجهنے والے تمام تصورات پر بهى قوى حمله كياگيا-  7 اٹهارويں صدى كے اخير سے، مسلم دنيا كے بهت سے حصوں ميں يه تصور عام هونا شروع هوا كه انسان اپنى اُ خروى نجات كا خود هى ذمه دار هے اور درحقيقت انسان كو نجات حاصل كرنے كے لئے زمين پر خود جدوجهد كرنى چاهئے- يه چيز، جيسا كه عيسائيت ميں پروٹسٹنٹ اصلاح كے ساته هوا، نهايت زياده توانائى كے اخراج كا باعث بنى اور مسلم تقوىٰ كو اُس دنيا سے نكال كر اِس دنيا ميں لانے كا باعث بنى-  u بدعات سے پاك خالص اسلام  (سلفى تحريك / وهابيت) : اِحيا كى اس عالمگير تحريك كے تين خطاب ايسے هيں جن كا براهِ راست تعلق همارے حال سے هے- سب سے پهلامظهر عرب كى وهابى تحريك هے- يه تحريك اٹهارويں صدى كے ايك مسلم سكالر محمد بن عبدالوهاب نے اُٹهائى- انهوں نے قرآن اور حديث كى طرف رجوع اور تمام مذهبى رسومات جو شفاعت نبوى كے غير محدود تصورپر دلالت كرتى تهيں، كو ختم كرنے كى تبليغ كى- آپ كى تبليغ احيائے اسلام كا اهم ترين نقطه هے اور آج تك خالص اسلام كى ملتى جلتى شكلوں كو 'وهابى' كا نام ديا جاتا هے- اگر ١٧٤٤ء ميں محمد بن عبدالوهاب نے وسطى عرب كے  سردار محمد بن سعود كے ساته اتحاد نه كيا هوتا تو آ پ كا پيغام بهت دور تك نه پهنچ پاتا- آپ كا پيغام اور ابن سعود كى خواهشات ايك دهماكه خيز آميزه ثابت هوئے- ان كے اتحاد نے پهلى سعودى مملكت كى بنياد ركهى جسے ١٨١٨ء ميں مصر كے ابراهيم پاشا كى فوجوں نے تباه كيا- اسى نے پهر دوسرى سعودى مملكت، مملكت ِسعودى عرب كى بنياد ركهى جو ١٩٢٠ء ميں عالم وجود ميں آئى-  يه سعودى مملكت جسے هم آج جانتے هيں، سعودى خاندان كے اجتماعى اتفاق كى صورت ميں ظاهر هوئى جس كا جواز وهابى علما تهے- سعودى حكمران خاندان كے خاندانى اور رياستى  مفادات اور وهابى علما كے اسلامى فهم اور اختيارات كے مابين كئى دفعه كشيدگى بهى پيدا هوئى-ان حالات ميں سعودى شاهى خاندان كے بعض ممبران كے مغربى طرزِ زندگى، بدعنوانى اور سعودى عرب كے امريكه كے ساته قريبى تعلقات كى وجه سے كئى مرتبه كشيدگى ميں شدت بهى آئى- ١٩٩٠ء ميں خليج كى جنگ كے بعد سعودى عرب ميں مغربيوں كى بڑى تعداد ميں موجودگى نے حالات كو اور بگاڑ ديا- ان حالات كو سعودى عرب ميں ترقى پذير اُس مڈل كلاس نے جن كى كهيں نمائندگى نهيں اور بڑى تعداد ميں انهيں بے روز گار آبادى كے سياق ميں ديكهنا چاهئے نے بهى برى طرح  متاثر كيا هے-ساته هى يه چيز بهى مدنظر رهنى چاهئے كه سعودى عرب ميں فى كس آمدنى ١٩٨٠ء كے دهائى ميں ٢٨٠٠٠ سے كم هوكر آج ٧٠٠٠ ڈالر ره چكى هے-  يه بات همارے لئے باعث ِحيرت نهيں هونى چاهئے كه سعودى حكومت موجوده مهم ميں امريكى فوج كو شهزاده سلطان ائير بيس استعمال كرنے كى اجازت نه دے سكى- اسى طرح يه بات بهى همارے لئے حيران كن نهيں هونى چاهئے كه سعودى عرب نے فلسطين كى اسلامى تنظيم حماس يا پاكستان كى جماعت ِاسلامى، الجزائر كى اسلامك سالويشن فرنٹ يا مصر كى اخوان المسلمون كى حمايت كركے اپنے بارے ميں بهتر خيالات  پيدا كرنے كى كوشش كيوں كى…!  مزيد برآں، يه بهى حيران كن نهيں هے كه ١١/ ستمبر كے آدهے سے زياده هائى جيكر سعودى النسل تهے، اور يه كه اسامه بن لادن سعودى شهرى،جس كى شهريت ختم كردى گئى، كا ايك مبينه مقصد موجوده سعودى حكومت كا تخته اُلٹانا هے-  v برصغير ميں اسلامى اصلاحات(ديوبنديت): اسلامى احيا كا دوسرا اهم مظهر، جس كا تعلق بهى براهِ راست حال سے بنتا هے، اُنيسويں صدى كے جنوبى ايشيا ميں اصلاحى اسلام كا ظهور هے- يه ايسى تحريك هے جس كے تصورات اور تنظيم كا تعلق براهِ راست 'طالبان' سے بنتا هے-  جنوبى  ايشيا كے اصلاحى اسلام كا سب سے بڑا مركز دارالعلوم ديوبند تها جو ١٨٦٧ء ميں قائم هوا اور جسے بعض لوگ مصر كى جامعه الازهر كے بعد سب سے اهم مسلم جامعه گردانتے هيں- ديو بندى اس مسئلے كا حل تلاش كررهے تهے كه برطانوى حكومت كے تحت كس طرح مسلم معاشرے كو قائم ركها جائے يا يه كه قدرے نئى صورتِ حال ميں كه جس ميں حكومت كى طاقت مسلمانوں كے پاس نهيں اور وه حكومتى امداد كے خواهاں نهيں، اسلام كو كيسے زنده ركها جائے- ايك حل يه تهاكه پيروں فقيروں سے شفاعت كے تصور پر زور دار حمله كيا جائے اور اس كے مقابلے ميں آخرت كى سزاؤں پر  زياده توجه دى جائے- نجات كى تلاش ميں بهٹكتے هوئے انسان كے انفرادى ضمير نے هى مسلم معاشرے كى قوتِ محركه ثابت هونا تها-  اصلاح پسند مسلمان يعنى ديو بندى زياده تر پاكستان بننے كے خلاف تهے- انهيں اپنى اسلامى دنيا پيدا كرنے كے لئے ايك نئى رياست كى ضرورت نه تهى- ليكن ايك دفعه جب پاكستان قائم هوگيا تو يه لوگ اپنا پيغام لے كر پاكستان اور افغانستان كے گلى كوچوں ميں پهيل گئے- جهاں بهت عرصے سے انهوں نے اپنے مدارس قائم كرركهے تهے- ١٩٨٠ء اور ١٩٩٠ء كى دهائيوں ميں پاكستان ميں سينكڑوں دينى مدارس قائم هوچكے تهے- كم از كم  ١٩٧٠ء سے ان مدرسوں كو خليجى رياستوں ، سعودى عرب اور خليجى رياستوں ميں كام كرنے والے كاركنوں سے امداد ملتى تهى-  اس صورتِ حال كو جنرل ضياء الحق كى اسلامائزيشن نے مزيد مدد بهم پهنچائى- امداد كا دوسرا منبع شهروں ميں رهنے والا سنى مسلم اَشرافيه تها، جسے گاؤں سے شهر منتقل هونے والے اپنے پاكستانى ديوبندى بهائيوں پر اپنى گرفت مضبوط كرنے كى فكر تهى- افغانستان كے ساته طويل الميعاد تعلقات كے پيش نظر، يه فطرى امر تها كه ١٩٧٩ء ميں افغانستان پر روسى حملے كے بعد، پاكستان كے ديو بندى دينى مدارس بڑى تعداد ميں پاكستان  پهنچنے والے افغان مهاجرين كى مدد كے لئے اهم كردار ادا كرتے-  اس طرح جب افغانوں بلكه پاكستانيوں اور عربوں نے روسى فوجوں كے خلاف لڑنا شروع كيا تو پاكستانى مدارس ميں بهى عسكريت كا آغاز هوا- جب ايك دفعه روسى شكست سے دوچار هوگئے تو پاكستان كى آئى ايس آئى كے لئے انهى مدرسوں كے طلبا كو استعمال كركے 'طالبان' كے نام سے افغانستان ميں اپنى مرضى كى حكومت قائم كرنا كوئى مشكل كام نه رها- افغانستان ميں ايسى حكومت كا قيام پاكستان كو شمالى مغرب ميں تزويراتى گهرائى دے سكتا تها جس كا پاكستان عرصے سے متلاشى تها- طالبان  پهلے هى سے تربيت يافته اور مسلح تهے اور ١٩٩٤ء ميں انهوں نے افغانستان پر حمله كرديا جبكه١٩٩٧ء تك پاكستان طالبان كو افغانستان كے حكمران كے طور پر تسليم كرچكا تها-  طالبان جوكه ايك ايسى احيائى تحريك كے وارث تهے جسے رياست كى مدد كے بغير مسلم معاشرے كو سنوارنا تها- يه سنى مسلمان علما كا وه پهلا گروه تها جسے كسى رياست كا مكمل كنٹرول حاصل هوا يا كم ازكم جنگ كے بعد بچى كچهى افغان رياست كا -  ١١/ستمبر كے بعد پاكستان كو مجبور هونا پڑا كه وه اس 'قوت' كو تباه كرے جس كى تخليق كا وهى ذمه دار تها جيسا كه اس وقت اس  پران گوريلا گروپوں پر بهى پابندياں لگانے كا دباؤ ڈالاجارهاهے جنهيں وه كشمير ميں مدد دے رها تها- يه ايسى باتيں نهيں هيں جنهيں جمعيت علمائے اسلام (پاكستانى سياست ميں ديو بندى جماعت) اور ان كے حمايتى آسانى سے هضم كرجائيں-  wاِقتدار اور قوت كا حصول (اِخوانى تحريك): اصلاح اور تجديد كى اسلامى تحريك كا تيسرا اهم پهلو جس كا همارے حال سے تعلق بنتا هے وه اسلام پسندى كا نظريه اور اس كى تنظيم هے- يه اسلام پسند بهت زياده حد تك بيسويں صدى كا ايك مظهر هيں- مغرب كے چيلنجوں اور جديديت كے مقابلے ميں وه سابقه اصلاح  پسندوں كے حل پر مطمئن نهيں هيں كيونكه سابقه دونوں اصلاحى تحريكوں نے بڑى حد تك جديديت اور قوت كے موضوع كو نظر انداز كيا- بهت سے جديديت پسند كه جنهوں نے قوم پرست تحريكوں كى قيادت كى، كے جوابات بهى زياده قابل اطمينان نهيں تهے-  لازمى طور پر يه اسلام پسند قوت كے مسائل اور ضرورت كو سمجهتے هيں- ليكن انهيں اندازه هے كه مغرب كے ساته اُلجهنے ميں انهيں اسلام اور اسلامى ثقافت سے متعلقه بهت سى اهم چيزوں كى قربانى دينا پڑے گى- اسلام پسندوں كى نظر ميں سب سے بڑا خطره خود مغربى تهذيب تهى- ان كے اصلى دشمن مسلم معاشرے كے وه  لا دين يا جديديت پسند عناصر تهے جنهوں نے مغربى، سياسى، معاشى اور ثقافتى قوتوں كے ساته اتحاد بنايا هوا تها اور ان كى بدولت ان كے معاشرے مغربى رنگ ميں رنگے هوئے تهے-  ان كا بنيادى مقصد اقتدار كو اپنے هاتهوں ميں لينا تها تاكه وه اپنے معاشروں كوان فاسد اثرات سے محفوظ ركه سكتے- اس كے بعد وه اس قابل هوسكتے كه وه اسلامى نظام كو نافذ كرسكيں جس ميں قرآن اور شريعت تمام انسانى مقاصد كے لئے كافى تهے- يه سرمايه دارانه نظام يا سوشلسٹ نظام كے مقابلے ميں اسلام كا جواب تها- اسى ميں معاشيات اور علم كى اسلامائزيشن كا  ذكر تها اور يه ايك نظريهٴ حيات تها-  ١٩٧٠ء سے اسلام پسند تنظيميں مسلم دنيا كے وسيع علاقوں ميں پهيل چكى تهيں- اهم تنظيموں ميں سے اسلامك سالويشن فرنٹ، الجزائر؛ حماس، فلسطين اور رفاه پارٹى، تركى تهيں- ان اسلام پسندوں كى اهم ترين كاميابيوں ميں سے ١٩٨١ء ميں مصر كے صدر انور سادات كا قتل، پاكستانى آئين اور قانون كى مسلسل اسلامائزيشن اور بلا شبه ايرانى انقلاب هے-  اسلام پسندى كوايك انتهائى جديد تحريك كے طور پر سمجهنا ضرورى هے جس كا مقصد اسلامى بنيادوں پر قائم ايك ايسے رستے كى تلاش هے جس پر چل كر مسلمان  معاشرے ترقى كى منزل كو پاسكيں-اگرچه اس تحريك كامقصد مغربى اثرات كى مزاحمت بهى هے ليكن اس كى قيادت مغربى علوم كے فيض يافتگان كے زيراثر رهى هے- سيد قطب جو حسن البنا كے بعد اخوان المسلمون كے ليڈر بنے، فرانسيسى فاشسٹ مفكر اليكس كيرل اور اپنے امريكى دورے سے متاثر تهے- ايرانى انقلاب كے نظرياتى حكيم على شريعتى، سارتر، مينوں اور لوٹى ميسن جن كے بهت متاثر تهے- تركى كى اسلامى تحريك كے قائد اربكان بهى ايك انجينئر تهے-  اسلام پسند تحريكوں كے ماننے والے اكثر 'مهاجر' هيں- عام طور پروه ايسے لوگ هيں جو ديهى علاقوں سے  شهروں كومنتقل هوئے اور جو طبى، تعليمى اور نفسياتى مدد كے طالب هوتے هيں اور ايسے علاقوں ميں هوتے هيں جهاں رياست عام طور پرناكام هوتى هے- سماجى مطالعے يه ثابت كرتے هيں كه اسلام پسند اور ان كى تنظيميں عورتوں اورمردوں كو ايسے وسائل مهيا كرتے هيں جس سے وه جديد معيشت اور رياست ميں شراكت دار بن سكتے هوں-  يه بات مسلم الثبوت هے كه اسلام پسند تنظيموں كا سب سے اهم مقصد اپنے معاشروں ميں تبديلى برپاكرنا هے اور اگر هوسكے تو اقتدار حاصل كرنا- اس اصول سے ايك استثنا، شروع سے فلسطين كا مقدر بهى رها هے- تاهم هم جانتے هيں كه  اسامه بن لادن كى 'القاعده' تنظيم ميں ان تينوں اسلام پسند گروپوں كے كاركن شامل هيں اور وه دنيا بهر كى اسلام پسند تنظيموں سے رابطے ميں هيں- مزيد برآں يه تنظيم وهى هے جو ١٩٩٠ء كے آغاز سے لے كربڑے تسلسل كے ساته مغربى ايشيا اور خود امريكه كے اندر امريكى تنصيبات پر حملے كرچكى هے-  هميں يه جاننا چاهئے كه تبديلى كيسے رونما هوئى- مثال كے طور پر كيا يه اسلام پسندى كى ايك نئى قسم هے جس ميں سعودى عرب، پاكستان اور مصر ميں اقتدار كى كشمكش امريكه پر حملوں سے جيتى جاسكتى يا پهريه كسى 'بدى كے مركز' كى ذاتى دشمنى هے  جسے ا س نے اسلامى دنيا ميں انصاف كى كمى اور بهوك كى زيادتى كى و جه سے اسے اپنے مقاصد كے لئے استعمال كيا هے-  تهذيبوں كا تصادم ؛مستقبل كى پيش بينى  يه سارى تصوير كشى جو ميں نے آپ كے سامنے ابهى پيش كى هے، كسى حد تك اسلام اور مغرب كے درميان تهذيبى تصادم كا پته ديتى هے- ١٤٠٠ء سال كى تاريخ ميں اسلامى دنيا اور مغرب كے درميان تعامل كو تهذيبى تصادم كى صورت ميں پيش كيا جاسكتا هے- هم صليبى جنگوں كا حواله دے سكتے هيں جو هم نے اسلام كے خلاف مغربى ايشيا اور اَندلس ميں لڑيں- هم سالانه عثمانى مهم كا يورپ ميں حواله  دے سكتے هيں جس نے مقدس جنگ كى شكل دهار لى- كيا هم اپنے آپ كو كئى سو سالوں كى مناظرانه تحريروں كے وِرثے سے جو مغرب نے اسلام كے خلاف پيدا كيا، بيگانه كرسكتے هيں؟ بالكل اس طرح جيسے مسلمانوں نے اُنيسويں صدى تك يورپى تهذيب كوغير اهم خيال كركے كيا-  ليكن، متبادل طور پر، هم وه بهى كرسكتے هيں جو زياده تر علما آج كررهے هيں- وه يه كه هم ديكهيں كه عيسائى اور مسلم تهذيب نے تاريخ كے ان سالوں ميں كيسے فائده مند معامله كيا اور ايك دوسرے كو بنانے ميں اپنا كردار ادا كيا-  اسلامى تهذيب كى جڑيں مشرقى رومى ايمپائر  كى موحدانه اور Hellenisticروايت ميں ملتى هيں- درحقيقت اس كى عالمگيريت كا سراغ كانسٹن ٹائن كى بازنطينى رياست كے سياسى اور مذهبى عالمگيريت ميں ملتا هے- قرونِ وسطى كا يورپ بهت زياده حد تك عرب مسلمانوں كے علم سے مستفيد هوا جو اس تك اَندلس اور اِٹلى كے رستے پهنچا- انيسويں صدى كے آغاز تك وه اپنا اندازه مسلمانوں سے تقابل كركے لگاتے تهے- انيسويں اور بيسويں صدى ميں مسلمانوں كى تشكيل ميں يورپ نے حصه ليا اور اب مسلمان مغرب كى تشكيل كررهے هيں، مغرب كے اندر آباديوں كى صورت اور مغرب سے باهر سے بهى- يه دو دنيائيں، عيسائى  اور مسلمان، بهت سے حوالوں سے مشترك هيں اور اشتراك كے كئى حوالے ابهى بهى موجود هيں-  اسلام پسندى كے مسئلے كو هميں كس قدر اهم سمجهنا چاهئے؟ اسلام پسند جماعتيں بهت سے مسلمان ممالك ميں موجوده حكومتوں كى سب سے اهم حزبِ مخالف هيں- علاوه ازيں، يه بهى توقع هے كه بهت سى اسلام پسند جماعتيں اقتدار حاصل كرنے ميں بهى كامياب هوجائيں گى-اگر هم ان رياستوں كى كمزورى كو ديكهيں، ان كے معاشى مسائل كو ديكهيں اور خاص طور پر وهاں عمر كے ڈهانچے كو ديكهيں تو ايسا بالكل ممكن دكهائى ديتا هے-مسلم معاشرے نوجوانى كے انقلاب كا مظاهره  ديكه رهے هيں اور ديكهنے والے هيں- دنيا كى مسلمان آبادى جو ١٩٨٠ء ميں %١٨تهى ، ٢٠٢٥ء ميں %٣٠ تك پهنچنے والى هے-  كيا ان پارٹيوں كى اقتدار تك رسائى جو عام طور پر مغربى تهذيب كو اپنا دشمن سمجهتى هيں،تهذيبى تصادم كى منزل كو قريب تر لے آئيں گى؟… يقينا فتح كے فوراً بعد هميں اسرائيل كے حوالے سے رويوں ميں كچه شدت كا سامنا هو گا، يا تيل كے حوالے سے اپنى حكمت ِعلمى بدلنا پڑے، يا پهر اقوامِ متحده كى ان قراردادوں سے پيچهے هٹنا پڑے جو دوسرے ملكوں ميں مداخلت كى اجازت ديتى هيں ليكن جيسا كه انقلاب كے وقت ايران ميں  برطانيه كے سفير انتهونى پارسن كا كهنا تها ياجس طرح فريڈ هاليڈے اب بهى كهتا هے كه ايسى حكومتيں بهت جلد اپنے معاشروں كى سياسى ا قتصاديات كے چكر يا پهر اپنے ماحول كے جغرافيائى وسياسى مسائل ميں پهنس كر ره جائيں گى- يه بات بهى سوچنے كے لائق هے كه ايران كى انقلابى حكومت كا رويه كس حد تك حقيقت پسندانه هوچكا هے، چاهے يه افغانستان ميں اتحادى فوجوں كى مداخلت كا معامله هو يا اپنے طلبا كو يورپ بهيجنے كا اور يا پهر خود بزرگ 'شيطان' (امريكه) سے بات چيت كرنے كا!!  آخر كار يه چيز هميں اس بات تك لے آتى هے كه كيا اسامه بن  لادن كى 'القاعده' جو كه وسيع تر مقاصد ركهتى هے، اسلام پسندى هى كى ايك شكل هے يا نهيں؟ ان كے اپنے بيان كے مطابق ايسا هے -اب ان كا واحد مقصد اقتدار كا حصول نهيں بلكه مغربى غلبے كے خلاف جنگ كا لڑنا -اسامه بن لادن اپنى كتاب 'امريكه اور تيسرى عالمى جنگ' جو ١٩٩٩ء ميں سامنے آئى، ميں تمام مسلمانوں كواپنے حقوق كے حصول كے ليے لڑنے پر آماده كرنے كى كوشش كرتا هے تا كه وه دنيا ميں ايك 'مسلمان' كے طور پر جى سكيں اور وه تمام حقوق حاصل كر سكيں جو مغربيت كے پهيلاوٴ كى وجه سے روندے گئے هيں- بن لادن كى شكل ميں هم ايسے مسلمان  كو پاتے هيں جو موجوده صورتِ حال كو تهذيبى تصادم كے تناظر ميں ديكهتا هے اور جس نے مغربى غلبے كا مقابله كرنے كے ليے دهشت گردى كا نيٹ ورك بنايا هے-  اس خطرے كا مقابله كرنے كے ليے صرف دهشت گردى كے نيٹ ورك كو ختم كرنا ضرورى نهيں بلكه مغرب كو فلسطين اور اس جيسے بے شمار علاقے جو نا انصافى كا شكار هيں كے مسائل حل كرنے كى طرف بهى توجه دينى چاهيے- يه وه مسائل هيں جو مسلمان نوجوانوں كو اسامه كے كيمپ ميں لے كر جاتے هيں-اس كا انعام مغرب كے حوالے سے ان مسلمانوں كى عوامى رائے هو گى جو ٢٠٢٥ء تك دنيا كى كل آبادى كا  تيسرا حصه هوں گے -اگر هم نے اس عوامى رائے سے بيگانگى قائم ركهى يا موجوده بيگانگى كوقائم ركهنے كى كوشش كى تو هميں اس حقيقى تهذيبى تصادم كاسامنا هوسكتا هے …!!